Malena Alterio

**Malena Grisel Alterio Acaioca**, coñecida artisticamente como **Malena Alterio**, nada en Buenos Aires o 21 de xaneiro de 1974, é unha actriz hispano-arxentina.

## Traxectoria 
Filla de Héctor Alterio e irmá de Ernesto Alterio. Cando apenas contaba cuns meses a súa familia emigrou a Madrid. Malena estudou na escola de Cristina Rota. Tivo a súa primeira oportunidade no cine cunha comedia titulada El palo (2000), onde interpretaba a un personaxe dunha ladroa marxinal que se facía chamar *pecho-lata*. Ao ano seguinte era finalista aos Premios Goya na categoría de Mellor Actriz Revelación. A este traballo sumaríaselle os levados a cabo en *Las voces de la noche* (2003) e en *As voces da noite* (2004). En 2004 entregou o Goya de Honra ao seu pai, en compañía do seu irmán.

A fama chegoulle coa serie *Aquí no hay quien viva* na que interpretou durante tres anos o papel de Belén. Grazas ao éxito da serie, Malena obtivo o premio á Mellor actriz secundaria da Unión de Actores en 2004, unha candidatura aos Fotogramas de Prata en 2005 e o Premio á Mellor Actriz segundo a Academia de Televisión Española en 2005.

O 6 de xullo de 2006, *Aquí no hay quien viva* chegou ao seu fin por mor da compra do 15% da produtora por parte de Telecinco. *Aquí no hay quien viva* seguía sendo a serie máis vista de España e xunto con *Los Serrano* eran as únicas que superaban o 30% da audiencia.

En abril de 2007, Telecinco estreou *La que se avecina* na que Malena Alterio interpretou a Cristina durante a primeira tempada de 13 capítulos.

En 2008 interpretou sobre os escenarios madrileños a obra *Tío Vania*, de Antón Chéjov, e en agosto do mesmo ano estreouse a película nos cines de España *Una palabra tuya* no seu primeiro papel protagonista, xunto a outra actriz televisiva Esperanza Pedreño, a *Cañizares* da tamén exitosa serie de Telecinco *Camera Café*.

En 2009 estreouse *Al final del camino*, na que Malena é a protagonista da historia xunto a Fernando Tejero, con quen xa traballara en *Aquí no hay quien viva*. Deuse a noticia de que estaban comezando a rodar unha serie chamada *Supercharly* que se estrearía en Telecinco a principios de 2010, pero Telecinco decidiu atrasala ao verán do mesmo ano. A súa rodaxe cancelouse cando xa tiñan rodados 5 dos 13 capítulos da primeira tempada e emitiuse no verán de 2010.

En 2010, Malena estivo no Teatro Valle-Inclán coa obra *Madre Coraje y sus hijos* que se estreou o 11 de febreiro de 2010 e en principio ía terminar o 4 de abril pero se prorrogou ata o 11 de abril pola gran demanda de entradas para asistir á obra. Ese mesmo ano estreou a súa película *Nacidas para sufrir* onde interpretaba a unha monxa. Posteriormente involucrouse nunha nova serie de televisión para laSexta chamada *BuenAgente*, que se emitiu entre o 5 de maio e o 2 de decembro de 2011.

En 2010 tamén gravou en Alacant o filme *Cinco metros cuadrados*, protagonizada xunto a Fernando Tejero e Jorge Bosch, o cal estreouse nos cines logo de gañar 5 Biznagas de oro no XIV Festival de cine de Málaga. A película estreouse o 11 de novembro de 2011.

Este marzo de 2011, Malena alzouse co premio Fotogramas de Prata 2010 á Mellor Actriz de teatro, pola súa obra *Madre Coraje y sus hijos*.

A principios de 2012 rodou en Barcelona unha miniserie para Televisión Española de só dous episodios chamada *Una carta para Evita*, sobre a viaxe de Eva Perón a España en época de Franco e dirixida polo director de *Pa negre* Agustí Villalonga.

En 2012, Malena participa na obra teatral *Los hijos se han dormido* que é unha adaptación da obra dramática *A gaivota* de Anton Chejov.
## Vida persoal
É cuñada de Juana Acosta e parella de Luis Bermejo Prieto.

## Filmografía 
### Curtametraxes 
* *Desaliñada* (2001), dirixida por Gustavo Salmerón.
* *Mezclar es malísimo*(2001) , dirixida por Davis Derrano
* *El Balancín de Iván* (2002), dirixida por Darío Stegmayer. Como Eva.
* *Entre nosotros* (2005), dirixida por Darío Stegmayer. Como Patricia.

### Longametraxes 
* *El Palo* (2001), dirixida por Eva Lesmes. Como Violeta.
* *Cásate conmigo, Maribel* (2003), dirixida por Ángel Blasco. Como Nini.
* *Torremolinos 73* (2003), dirixida por Pablo Berger. Como Vanessa.
* *Las voces de la noche* (2004), dirixida por Salvador García Ruiz. Como Julia.
* *Semen, una historia de amor* (2005), dirixida por Inés París e Daniela Fejerman. Como Enfermera.
* *Miguel and William* (2006), dirixida por Inés París (2006). Como Magdalena.
* *Días de cine* (2006), dirixida por David Serrano . Como Gloria.
* *La torre de Suso* (2007), dirixida por Tomás Fernández (2006). Como Marta.
* *Casual Day* (2007), dirixida por Max Lemcke. Como Bea.
* *Una palabra tuya* (2008), dirixida por Ángeles González-Sinde. Como Rosario.
* *Al final del camino* (2009), dirixida por Roberto Santiago. Como Pilar.
* *Nacidas para sufrir* (2010), dirixida por Miguel Albaladejo. Como Marta.
* *Cinco metros cuadrados* (2011), dirixida por Max Lemcke. Como Virginia.
* *Perdiendo el Norte* (2014)

### Series 
* *Hermanas* (1998). Como Isabel (episódico)
* *El comisario* (2003). Como Lorena (varios episodios)
* *Aquí no hay quien viva* (2003-2006) como Belén López Vázquez (protagonista)
* *La que se avecina* (2007) como Cristina Aguilera (protagonista)
* *Supercharly* (2010). Como Leonor (Leo) (protagonista).
* *BuenAgente* (2011). Como Lola (protagonista).
* *Una carta para Evita* (2011) (secundaria).

### Teatro 
* Charitys (1996).
* Musicantes (1996).
* Náufragos (1997).
* Lorca al rojo vivo (1998).
* La barraca (1998).
* Encierro (1999).
* La pastelera (1999)
* El obedecedor (2000)
* Rulos (2001).
* Séptimo cielo.
* Tío Vania (2007).
* Madre Coraje y sus hijos (2011).
* Los hijos se han dormido (2012).

## Premios 
;Premios Goya

;Unión de Actores

;Fotogramas de Prata

;Helecho de Bronce

;Premios ATV

;Festival Internacional de Cine Independente de Ourense

;Festival Solidario de Cine Español de Cáceres

;Premios Turia

;Premios Mayte de Teatro

;Premios Pizquita Series